ФIыщIэ къыхуащI
«Кавказым мамырыгъэ щрыреIэ!» Ставропольем и лъэпкъхэм я зэгухьэныгъэм хэтхэм Къэбэрдей-Балъкъэр Республикэм и Iэтащхьэ Къанокъуэ Арсен фIыщIэ къыхуащIащ Кавказ Ищхъэрэм мамырыгъэмрэ лъэпкъхэм я зэгурыIуэныгъэмрэ щыгъэбыдэным хуэгъэзауэ къыхалъхьэ Iуэхухэмрэ жэрдэмхэмрэ пхыгъэкIыным щIэгъэкъуэн зэрахуэхъум къыхэкIыу.
А зэгухьэныгъэм зэфIигъэкIащ «Ди къарум и къыхэкIыпIэр ди зэныбжьэгъугъэрщ» жылагъуэ-политикэ Iуэхуу Урысей Федерацэм и махуэм егъэщIылIауэ щытар.
А лэжьыгъэр щагъэзащIэм, Ставрополь крайм и жылагъуэхэм я зэгухьэныгъэм и лIыкIуэхэр Кавказ Ищхъэрэ федеральнэ округым и республикэхэм я щыхьэр псоми щыIащ.
«ПщIэ зыхуэтщI Арсен Башир и къуэ! Налшык дызэрыщыIам, КъБР-м щыщ къулыкъущIэхэм, жылагъуэм, и цIыхухэм дазэрыIущIам хуабжьу арэзы дытехъуэу икIи къыдаха хьэщIагъэр хуабжьу ди гум хыхьауэ дынолъэIу жылагъуэ мыхьэнэ зиIэ Iуэхухэр пхыгъэкIыным щIэгъэкъуэн зэрыхуэхъум папщIэ фIыщIэ зэрахуэтщIыр тхуажепIэжыну, — къыщыгъэлъэгъуащ КъБР-м и Iэтащхьэ Къанокъуэ Арсен къыхуагъэхьа тхыгъэм. — Ди фIэщ мэхъу апхуэдэ уи Iуэху бгъэдыхьэкIэм и фIыгъэкIэ Къэбэрдей-Балъкъэр Республикэр дяпэкIи Кавказ Ищхъэрэм лъэпкъ зэхущытыкIэхэм зыщегъэужьыным и Iуэхум зэрыхуэлэжьэнур».
Тхыгъэм Iэ щIадзащ Ставрополь крайм и жылагъуэ организацэхэм я союзым и унафэщI Круталевич А. А., абы и дэIэпыкъуэгъухэу Адыханян И. Г., Омаров А. М., Федосов П. С.
КъБР-м и Iэтащхьэмрэ
Правительствэмрэ я пресс-IуэхущIапIэ.
